b'\n_START_ARTICLE_\nNiels Henrik Arendt\n_START_SECTION_\nLiv og karriere\n_START_PARAGRAPH_\nNiels Henrik Arendt var s\xc3\xb8n af tidligere domprovst, dr.theol.h.c. Rudolph Arendt og cand.theol. Else Arendt, begge for\xc3\xa6ldrene var pr\xc3\xa6ster. Han blev f\xc3\xb8dt den 23. september 1950 i K\xc3\xb8benhavn og voksede op i Ugilt Pr\xc3\xa6steg\xc3\xa5rd, siden i T\xc3\xb8nder._NEWLINE_Arendt var uddannet Cand.theol. fra Aarhus Universitet i 1974, herefter blev han sognepr\xc3\xa6st ved Naur og Sir Kirke i Viborg Stift, hvor han virkede mellem 1975 og 1992. Siden Domprovst i Haderslev Domkirke fra 1992 til 1999. I 2013 blev han sognepr\xc3\xa6st i det lille vest-jyske Staby-Madum Sogn. Han blev i oktober 2013 valgt som formand for Grundtvigsk Forum, en post han beholdt til sin d\xc3\xb8d. Han var udpeget som folkekirkens teologiske r\xc3\xa5dgiver i forbindelse med planl\xc3\xa6gningen af et 500\xc3\xa5rs-jubil\xc3\xa6um i 2017 for reformationen._NEWLINE_Arendt d\xc3\xb8de efter kort tids sygdom den 24. august 2015, han var gift og havde fire b\xc3\xb8rn.'